**ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

«Գնումների աջակցման կենտրոն» ՊՈԱԿ-ում 27.05.2016թ. ստացվել է բողոք:

**Բողոք բերող անձ`** «ԱրմենՏել» ՓԲԸ

**Պատվիրատու`** ՀՀ կրթության և գիտության նախարարություն

**Գնման ընթացակարգի ծածկագիրը և առարկան`** «ՀՀԿԳՆՇՀԾՁԲ-15/25-16/01» ծածկագրով շրջանակային համաձայնագրերի միջոցով գնում կատարելու ընթացակարգ, հեռախոսային կապի ծառայությունների ձեռքբերում:

**Բողոքի առարկան և պահանջը`**

1. Դադարեցնել ՀՀ կրթության և գիտության նախարարության կողմից «ՀՀԿԳՆՇՀԾՁԲ-15/25-16/01» ծածկագրով շրջանակային համաձայնագրերի միջոցով գնում կատարելու ընթացակարգի գնահատող հանձնաժողովի կողմից կայացված` «ԱրմեՏել» ՓԲԸ-ի հայտը մերժելու և «Ղ-Տելեկոմ» ՓԲԸ-ին առաջին տեղը զբաղեցնող ճանաչելու մասին որոշումները:
2. Որպես միջանկյան ընթացակարգ` կիրառել ժամանակավոր միջոց և կասեցնել «ՀՀԿԳՆՇՀԾՁԲ-15/25-16/01» ծածկագրով շրջանակային համաձայ­նագրերի միջոցով գնում կատարելու ընթացակարգը:

Տեղեկացնում ենք, որ «Գնումների մասին» ՀՀ օրենքի 48-րդ հոդվածի 9-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից:

**«Գնումների աջակցման կենտրոն» ՊՈԱԿ**